1. ΝΟΜΟΣ υπ’ αριθ. 2310 της 10/11 Μαρτ. 1953 (ΦΕΚ Α΄ 58)  Περί προστασίας των εφέδρων ιπταμένων της Βασιλικής Αεροπορίας. Άρθρ.1.-«1.Έφεδροι αξιωματικοί και υπαξιωματικοί Ιπτάμενοι πάσης ειδικότητος και Διοικητικοί εξ Ιπταμένων (Δ.Ε.Ι.), απόφοιτοι του Εκπαιδευτικού Κέντρου Εφέδρων Χειριστών (Ε.Κ.Ε.Χ.) ή της Σχολής Ιπταμένων Αεροπορίας (Σ.Ι.Α.-Κ.Ε.Ε.Π.Α), δύνανται κατ’ έτος να καταταγώσιν εις τα μόνιμα στελέχη της Β. Αεροπορίας, εφ’ όσον έχουσι συμπληρώσει τουλάχιστον 18μηνον ευδόκιμον υπηρεσίαν από της αποφοιτήσεως αυτών εκ της παραγωγικής δια την ειδικότητά των Σχολής. 2.Η τοιαύτη κατάταξις ενεργείται τη αιτήσει των ενδιαφερομένων, δια μεν τους αξιωματικούς δια Β.Δ/τος, προκαλουμένου υπό του επί της Εθνικής Αμύνης Υπουργού και κατόπιν αποφάσεως του Α.Σ.Α. εν τω βαθμώ του Ανθυποσμηναγού, δια δε τους υπαξιωματικούς δι’ αποφάσεως του αυτού Υπουργού και κατόπιν αποφάσεως του Α.Σ.Α., εις τον βαθμόν του Επισμηνίου ή Σμηνίου, καθ’ α εν ταις επομέναις παραγράφοις του παρόντος ειδικώτερον καθορίζεται. 3.Ούτοι μονιμοποιούνται, προς κάλυψιν κενών οργανικών θέσεων, εις τας ακολούθους ειδικότητας και κατά το κατωτέρω ποσοστόν, του τυχόν προκύπτοντος κλάσματος θεωρουμένου ως ακεραίου αριθμού: α)Εκ των συμπληρούντων τουλάχιστον 18μηνον υπηρεσίαν εν παρ. 1 εφέδρων Ιπταμένων αξιωματικών, μέχρι της 31ης Δεκεμβρίου εκάστου έτους, μονιμοποιούνται εις την ειδικότητα αξιωματικών Ι.Γ.Υ. κατά ποσοστόν μέχρι 40% επί του συνολικού αθροίσματος των εξελθόντων του Ε.Κ.Ε.Χ. και ονομασθέντων ως αξιωματικών κατά το αυτό έτος. Η τοιαύτη προς μονιμοποίησιν ως Ι.Γ.Υ. κρίσις, εφαρμοζομένη το πρώτον από της ΙΧ σειράς Ε.Κ.Ε.Χ. συμπεριλαμβανομένης, λαμβάνει χώραν δις δι’ εκάστην σειράν, πλην της πρώτης, ήτις θα κριθή άπαξ επαναλαμβανομένη ούτω και το επόμενον έτος της πρώτης κρίσεως, μεταξύ των υπολοίπων μη μονιμοποιηθέντων εκ των σειρών τούτων, οίτινες υπηρετούσιν εισέτι και μέχρι καλύψεως το μέγιστον του συνολικού ποσοστού 40%, εάν αι ανάγκαι της Υπηρεσίας απαιτώσι τούτο.    425 β)Εκ των κατ’ έτος αποφοίτων της Σ.Ι.Α. (Κ.Ε.Ε.Π.Α.) εφέδρων Ιπταμένων υπαξιωματικών μονιμοποιούνται εκ των συμπληρούντων τουλάχιστον 18μηνον υπηρεσίαν εν παρ. 1 εις τας αντιστοίχους ειδικότητας Ιπταμένων υπαξιωματικών ειδικών υπηρεσιών, κατά την κρίσιν του Α.Σ.Α., προς πλήρωσιν υφισταμένων κενών οργανικών θέσεων, και με τον βαθμόν του Επισμηνίου. γ)Εκ των υπολοίπων υπηρετούντων εφέδρων Ιπταμένων αξιωματικών ή Δ.Ε.Ι. προελεύσεως Ε.Κ.Ε.Χ. και εφέδρων υπαξιωματικών Ιπταμένων προελεύσεως Σ.Ι.Α. (Κ.Ε.Ε.Π.Α.), δύνανται να μονιμοποιηθώσιν, ετησίως, οι μεν έφεδροι αξιωματικοί εις ειδικότητας εδάφους, κατόπιν αποφάσεως του Α.Σ.Α., συναρτήσει των προσόντων των και αναγκών της Υπηρεσίας με τον βαθμόν του Ανθυποσμηναγού, οι δε υπαξιωματικοί εις ειδικότητας εδάφους, συναρτήσει των αυτών ως άνω δεδομένων, με τον βαθμόν του Σμηνίου, αμφότεροι κατά ποσοστόν μέχρι 50% επί των υφισταμένων κενών οργανικών θέσεων κατ’ ειδικότητα, εξαιρέσει της ειδικότητος αξιωματικών Μετεωρολόγων, εις ην δύνανται να μονιμοποιώνται προς πλήρωσιν κενών οργανικών θέσεων. 4.Η απόφασις του Ανωτάτου Συμβουλίου Αεροπορίας (Α.Σ.Α.) βασίζεται επί των αποτελεσμάτων των Σχολών, εις ας εφοίτησαν οι κρινόμενοι, των διαδοχικών σημειώσεων, της αποδόσεως και της εν γένει διαγωγής εκάστου τούτων, ως και των προτάσεων των Διοικητών των και είναι υποχρεωτική δια τον Υπουργόν Εθνικής Αμύνης. 5.Οι κατά τα ανωτέρω μονιμοποιούμενοι, ως Ιπτάμενοι αξιωματικοί, τίθενται εν τη επετηρίδι εις το αριστερόν των κατά το έτος της μονιμοποιήσεως εξερχομένων και ονομαζομένων μονίμων Ανθυποσμηναγών (Σχολή Ικάρων). Οι εκ τούτων μονιμοποιούμενοι εις ειδικότητας εδάφους τίθενται εις το αριστερόν των υπηρετούντων μονίμων Ανθυποσμηναγών της οικείας ειδικότητος και των εξερχομένων τυχόν των παραγωγικών Σχολών κατά το έτος της μονιμοποιήσεώς των. Η μεταξύ των μονιμοποιουμένων σειρά αρ-χαιότητος καθορίζεται δια του αυτού Β.Δ/τος, βά-σει της αποφάσεως του Α.Σ.Α., αναλόγως της ημερομηνίας αποκτήσεως του βαθμού    Σελ. 347  426 των και της σειράς αρχαιότητος εξόδου των εκ της Σχολής (Ε.Κ.Ε.Χ.). 6.Οι κατά τα ανωτέρω μονιμοποιούμενοι Ιπτάμενοι υπαξιωματικοί τίθενται εν τη επετηρίδι εις το αριστερόν των μονίμων ομοιοβάθμων των ή των τυχόν εξερχομένων κατά το έτος της μονιμοποιήσεως μονίμων ομοιοβάθμων Ιπταμένων υπαξιωματικών προελεύσεως Σ.Ι.Α. Οι εκ τούτων μονιμοποιούμενοι εις ειδικότητας εδάφους τίθενται εν τη επετηρίδι εις το αριστερόν των υπηρετούντων και εξερχομένων παραγωγικών Σχολών υπαξιωματικών αντιστοίχων ειδικοτήτων, κατά το αυτό ημερολογιακόν έτος της μονιμοποιήσεώς των. Η μεταξύ των μονιμοποιουμένων σειρά αρχαιότητος καθορίζεται δια της αυτής αποφάσεως του Υπουργού, προτάσει του Α.Σ.Α. βάσει της σειράς εξόδου των εκ της Σχολής (Κ.Ε.Ε.Π.Α.). 7.Δι’ αποφάσεως του επί της Εθνικής Αμύνης Υπουργού, προτάσει του Γενικού Επιτελείου Αεροπορίας, δύνανται οι ως άνω μονιμοποιούμενοι να φοιτήσωσιν εις Κέντρα Εκπαιδεύσεως, κατ’ ειδικότητας, προς συμπλήρωσιν της επαγγελματικής αυτών καταρτίσεως ή προς απόκτησιν ειδικεύσεως». Το άρθρ. 1 τροποποιηθέν υπό του Νόμ. 3212/ 1955 αντικατεστάθη ως άνω δια του άρθρ. 1 Νόμ. 3819/1958. Άρθρ.2.-1.Έφεδροι ιπτάμενοι αξιωματικοί περί ων η παρ. 1 του προηγουμένου άρθρου, δύνανται κατά την εκ των τάξεων της Βασ. Αεροπορίας απόλυσιν και εν συνεχεία της υπηρεσίας των να τηρηθώσιν υπό τα όπλα επί διετεί εθελουσία υποχρεώσει, εις τας ειδικότητας, εφ’ ων έχουσι τύχει πτυχίου, δια Β.Δ/τος προκαλουμένου υπό του επί της Εθνικής Αμύνης Υπουργού, κατόπιν αποφάσεως του Α.Σ.Α., βασιζομένης επί των διαδοχικών σημειώσεων ενός εκάστου, των προτάσεων των Διοικητών, της αποδόσεως και της εν γένει διαγωγής αυτών. 2.Ο αριθμός των κατ’ έτος τηρουμένων υπό τα όπλα εφέδρων ιπταμένων κατ’ ειδικότητα καθορίζεται εκάστοτε δι’ αποφάσεως του Α.Σ.Α., αναλόγως των υφισταμένων αναγκών, προσκαλούνται δε οι επιθυμούντες, όπως υποβάλωσι σχετικάς αιτήσεις. 3.Οι υπό τα όπλα τηρούμενοι, επί εθελουσία υποχρεώσει, έφεδροι ιπτάμενοι αξιωματικοί έχουσι τα αυτά δικαιώματα, αποδοχάς εν γένει, υποχρεώσεις και καθήκοντα, οία και οι μόνιμοι ομοιοβαθμοί των.Υπάγονται δε εις τας ισχυούσας εκάστοτε διατάξεις των Νόμων περί εφέδρων αξιωματικών της Βασ. Αεροπορίας.    Σελ. 348 Προστασία Εφέδρων Ιπτάμενων 38.Δ.γ.1   427 4.Έφεδροι ιπτάμενοι υπαξιωματικοί δύνανται να ανακατατάσσωνται απ’ ευθείας και οριστικώς με τον βαθμόν και την ειδικότητα ην κέκτηνται, επί εθελουσία διετεί υποχρεώσει. Κατά τα λοιπά έχουσιν εφαρμογήν επ’ αυτών αι διατάξεις του Νόμ. 1724/1951 «περί εθελουσίας ανακατατάξεως οπλιτών εν τη Βασ. Αεροπορία», ως ετροποποιήθησαν μεταγενεστέρως. 5.Ανανέωσις της διετούς εθελουσίας υποχρεώσεως είναι δυνατή, εφαρμοζομένων των διατάξεων των προηγουμένων παραγράφων του παρόντος άρθρου. 6.Έφεδροι ιπτάμενοι αξιωματικοί και υπαξιωματικοί, τηρηθέντες υπό τα όπλα και ανακατατεταγμένοι, δύνανται να μονιμοποιηθώσι κατά τας διατάξεις του άρθρ. 1 του παρόντος Νόμου και εντός των εν αυτώ καθοριζομένων ποσοστών. Άρθρ.3.-«1.Η θητεία εν τη Β. Αεροπορία των εν άρθρ. 1 του παρόντος Νόμου εφέδρων Ιπταμένων αξιωματικών και υπαξιωματικών της Β. Αεροπορίας ορίζεται πενταετής. Η υποχρέωσις αύτη άρχεται από της εισόδου των εις την αντίστοιχον Σχολήν ή Κέντρον και αίρεται δια της καθ’ οιονδήποτε τρόπον απωλείας του βαθμού του αξιωματικού ή υπαξιωματικού, του διανυθέντος χρόνου συνυπολογιζομένου εν τη εκπληρώσει των στρατιωτικών των υποχρεώσεων. Κατ’ εξαίρεσιν και κατόπιν αποφάσεως του Ανωτάτου Συμβουλίου Αεροπορίας, δύναται ο επί της Εθνικής Αμύνης Υπουργός να διατάξη την απόλυσιν εφέδρων Ιπταμένων αξιωματικών ή υπαξιωματικών και προ της συμπληρώσεως της άνω πενταετούς υποχεώσεώς των». Η παρ. 1 ερμηνευθείσα δια του άρθρ. 2 Ν.Δ. 2932/54 και συμπληρωθείσα δια του άρθρ. 2 Νόμ. 3212/1955, αντικατεστάθη ως άνω δια του άρθρ. 2 Νόμ. 3819/1958. «2.Έφεδροι αξιωματικοί προελεύσεως Ε.Κ.Ε.Χ. και οι εκ τούτων ανακατατεταγμένοι, προάγονται, κατά τας κειμένας διατάξεις και μέχρι του βαθμού του Σμηναγού, εφ’ όσον συμπληρούσι πενταετή ευδόκιμον υπηρεσίαν και έχει προαχθή, μονιμοποιηθείς ως Ι.Γ.Υ. ομοιόβαθμός των, εξελθών του Ε.Κ.Ε.Χ. κατά το αυτό ημερολογιακόν έτος». Η παρ. 2 αντικατεστάθη ως άνω δια του άρθρ. 3 Νόμ. 3819/1958.          428 3.Οι εν τη προηγουμένη παραγράφω Ιπτάμενοι Αξιωματικοί, απολυόμενοι των τάξεων της Βασιλικής Αεροπορίας, μετά την συμπλήρωσιν των κατά τας διατάξεις του παρόντος Νόμου υποχρεώσεών των, λαμβάνουσιν εφ’ άπαξ αποζημίωσιν ίσην προς το σύνολον των μηνιαίων αποδοχών του βαθμού ον φέρουσι δι’ έκαστον διανυθέν υπ’ αυτών έτος στρατιωτικής υπηρεσίας. Χρόνος μείζον του εξαμήνου λογίζεται ως πλήρες έτος. Της αυτής αποζημιώσεως δικαιούνται και οι απολυόμενοι κατά την διάρκειαν του χρόνου της υποχρεώσεώς των, δια διαφόρους λόγους, πλην της περιπτώσεως διαγραφής εκ του στελέχους εφέδρων, κατ’ εφαρμογήν του Νόμου «περί καταστάσεως Αξιωματικών της Βασ. Αεροπορίας» εις ας περιπτώσεις επί των μονίμων επιβάλλεται η ποινή της αποτάξεως ή αργίας δι’ απολύσεως. «Η αληθής έννοια του δευτέρου εδαφίου της παρ. 3 του άρθρ. 3 του Νόμ. 2310/1953 «περί προστασίας των εφέδρων Ιπταμένων της Βασ. Αεροπορίας» είναι ότι εν αυτώ περιλαμβάνονται και οι έφεδροι ιπτάμενοι αξιωματικοί οι φονευόμενοι εν διατεταγμένη υπηρεσία κατά την διάρκειαν του χρόνου της υποχρεώσεώς των». (Άρθρ. 2 παρ. 2 Ν.Δ. 2932/ 1954). Παρέχεται το δικαίωμα εις τους επί της Εθν. Αμύνης και Οικονομικών Υπουργούς όπως δύνανται δια κοινής αποφάσεως αυτών, ν’ αυξομειώσι την άνω αποζημίωσιν. Άρθρ.4.-(Ανεφέρετο εις την σύστασιν παρά τω Ταμείω Αλληλοβοηθείας Στρατιωτικών Β. Αεροπορίας, ως ιδίου Λογαριασμού, Ταμείου Ειδικής Ασφαλίσεως των Ιπταμένων εν γένει αξιωματικών και υπαξιωματικών της Βασ. Αεροπορίας και του λοιπού στρατιωτικού προσωπικού αυτής (Τ.Ε.Α.Ι.), όπερ όμως ταμείον κατηργήθη δια του άρθρ. 6 Ν.Δ. 679/1970, τόμ. 36Β σελ. 756,11, όπου βλέπε και περί της τύχης της περιουσίας και των πόρων του καταργηθέντος Τ.Ε.Α.Ι.). Άρθρ.5.-Το ιπτάμενον προσωπικόν πάσης δημοσίας υπηρεσίας αποτελείται εξ ιπταμένων εφέδρων της Βασ. Αεροπορίας, κεκτημένων, κατά τας κειμένας διατάξεις, των αναγκαίων σωματικών ικανοτήτων και λοιπών τυπικών και ουσιαστικών προσόντων. Επιφυλαττομένων δε των διατάξεων του Α.Ν. 1836/1951 «περί τροποποιήσεως και κωδικοποιήσεως της Νομοθεσίας «περί προστασίας απολυομένων εκ των τάξεων του Στρατού και λαβόντων μέρος εις τον αγώνα εναντίον των συμμοριτών», μόνον εν ελλείψει ιπταμένων της Βασ. Αεροπορίας είναι δυνατός ο διορισμός ή η πρόσληψις ετέρων προσώπων ως ιπταμένων παρ’ αυταίς.    38.Δ.γ.2-3 Προστασία Εφέδρων Ιπτάμενων   429 Μεταβατική Διάταξις Άρθρ.6.-1.Εν τη περιπτώσει του εδάφ. α΄ της παρ. 3ης του άρθρ. 1 του παρόντος Νόμου και κατά το έτος 1953, εφ’ όσον δεν εξέλθωσι της Σχολής Αεροπορίας μόνιμοι Ανθυποσμηναγοί Γ.Υ., δύνανται να μονιμοποιηθώσι μέχρι του αριθμού των 15, προς κάλυψιν κενών οργανικών θέσεων μονίμων Ανθυποσμηναγών Γενικών Υπηρεσιών, έφεδροι ιπτάμενοι Ανθυποσμηναγοί, κεκτημένοι των κατά τας διατάξεις του παρόντος Νόμου προσόντων. 2.Τα αυτά θέλουσι ισχύση αντιστοίχως και δια τους εφέδρους Ιπταμένους Υπαξιωματικούς, αποφοίτους της Σχολής Ιπταμένων Αεροπορίας. 3.Εν τη πρώτη εφαρμογή του παρόντος Νόμου, τα άρθρα και αι διατάξεις αυτού, αι αφορώσαι τους εφέδρους Ιπταμένους Υπαξιωματικούς αποφοίτους της Σ.Ι.Α., επεκτείνονται και εις τους υπηρετούντας εισέτι κατά την ημερομηνίαν της δημοσιεύσεως του Νόμου τούτου εις την Εφημερίδα της Κυβερνήσεως, εφέδρους Ιπταμένους Υπαξιωματικούς αποφοίτους του Διαλυθέντος Κέντρου Εκπαιδεύσεως Παρατηρητών-Πολυβολητών Αέρος (ΚΕΠΠΑ). Άρθρ.7.-Πάσα λεπτομέρεια, αναγκαία δια την εφαρμογήν του παρόντος Νόμου, καθορίζεται δι’ αποφάσεως του επί της Εθνικής Αμύνης Υπουργού. Η ισχύς του παρόντος Νόμου άρχεται από της δημοσιεύσεως αυτού δια της Εφημερίδος της Κυβερνήσεως.   